3. Pielikums informatīvajam ziņojumam

“Reglamentēto profesiju jomas pilnveidošana Latvijā:

paveiktais 2016.-2018. gadā un plānotie pasākumi 2019.-2021.gadā”

**Plānotie pasākumi 2019.-2021.gados atsevišķās reglamentēto profesiju jomās**

|  |  |  |  |
| --- | --- | --- | --- |
| Nr.  | Reglamentētā profesija | Plānotā pasākuma būtība | Atbildīgā institūcija |
| 1. | Militārais paramediķis | Nepieciešams pārskatīt un izvērtēt reglamentētās profesijas kvalifikācijas prasības un citus nosacījums un, ja nepieciešams, precizēt likumdošanu. | Aizsardzības ministrija |
| 2.  | Mehāniskā transportlīdzekļa vadītājs,bīstamu kravu pārvadāšanas transportlīdzekļa vadītājs | Izslēgt profesijas no likuma “Par reglamentētajām profesijām un profesionālās kvalifikācijas atzīšanu”. Atbilstošu priekšlikumus Satiksmes ministrija ir iesniegusi Saeimā 2019.gada februārī. Likumu “Grozījumi likumā “Par reglamentētajām profesijām un profesionālās kvalifikācijas atzīšanu””, atbalstot Satiksmes ministrijas iesniegtos priekšlikumus, Saeima pieņēma 2019.gada 11. aprīlī un tas stājās spēkā 2019. gada 14. maijā. | Ceļu Satiksmes drošības dienests, Satiksmes ministrija |
| 3. | Bīstamo kravu pārvadājumu drošības konsultants (padomnieks)  | Izslēgt profesiju no likuma “Par reglamentētajām profesijām un profesionālās kvalifikācijas atzīšanu”. Atbilstošu priekšlikumus Satiksmes ministrija ir iesniegusi Saeimā 2019.gada februārī. Likumu “Grozījumi likumā “Par reglamentētajām profesijām un profesionālās kvalifikācijas atzīšanu””, atbalstot Satiksmes ministrijas iesniegtos priekšlikumus, Saeima pieņēma 2019.gada 11. aprīlī un tas stājās spēkā 2019. gada 14. maijā. | Satiksmes ministrija |
| 4. | Sugu un biotopu aizsardzības jomas ekspertu | Izvērtēt, un, ja nepieciešams, mainīt ekspertu sertificēšanas sistēmu pēc būtības un ieviest ekspertu zināšanu pārbaudi (eksamināciju). Tai skaitā, izvērtēt:* jāparedz, ka eksperta profesionālās kvalifikācijas pilnveide (piemēram, dalība kursos, semināros) ir kā obligāts priekšnoteikums eksperta sertifikāta darbības termiņa pagarināšanai.
* jānosaka, kuros gadījumos, saņemot eksperta sertifikātu par noteiktu biotopu grupu, eksperts ir tiesīgs sniegt atzinumus arī par tajā ietilpstošajām sugām un sugu grupām.
* ekspertu darbībā veicināma tādu mehānismu ieviešana, kas mazinātu eksperta atkarību no pasūtītāja.
 | Dabas aizsardzības pārvalde |
| 5. | Reglamentētās profesijas arhitektūras un būvniecības jomā | Sakarā ar to, ka reglamentēto profesiju būvniecības jomā standarti ir nepilnīgi, novecojuši un vairs neatbilst Eiropas Savienības kvalifikācijas prasībām, ir nepieciešama to aktualizācija. Nepieciešams uzturēt aktuālu informāciju tīmekļa vietnē [www.bvkb.gov.lv](http://www.bvkb.gov.lv) un citās tīmekļa vietnēs attiecībā uz sertifikācijas un profesionālās kvalifikācijas atzīšanas kārtību būvekspertīzes specialitātē arī angļu valodā, tādējādi padarot to viegli pieejamu arī ārvalstu speciālistiem. | Ekonomikas ministrija, Būvniecības valsts kontroles birojs |
| 6. | Farmaceiti, farmaceitu asistenti | Jānosaka precīzi profesionālās darbības apraksti, jānošķir abas profesijas | Latvijas Farmaceitu biedrība |
| 7. | Advokāti | Pilnveidot advokatūras IT sistēmu. Cita starpā tiek plānots iespējami tuvākajā laikā turpināt attīstīt elektronisko sistēmu dokumentu iesniegšanai, kura jau šobrīd nodrošina to pieņemšanu elektroniskā formātā no zvērinātu advokātu palīgu pretendentiem.Padome turpinās uzsākto pilnvērtīga advokātu elektroniskā reģistra izveidi, kas varētu aizvietot personu lietas papīra formātā un nodrošinātu katram advokātam, tostarp Latvijas Zvērinātu advokātu kolēģijai piederīgiem ES dalībvalstu advokātiem, ērtu un pārskatāmu piekļuvi saviem datiem un citai ar profesionālo darbību saistītai informācijai. | Zvērinātu advokātu padome |
| 8. | Optometristi | No 2020.gada 1.janvāra stāsies spēkā Ārstniecības likuma grozījumi, kas attiecas uz “optometristu”. Likuma grozījumos minēts (45.1 panta pirmā daļa tiks papildināta ar vārdu “optometrists” un optometrists būs funkcionālais speciālists.No 2020.gada optometristi reģistrējas Veselības inspekcijā.No 2020.gada 1.janvāra uzsākta obligāta optometristu sertifikācija, ko veiks biedrība “Latvijas Ārstniecības personu profesionālo organizāciju savienība” | Latvijas optometristu un optiķu asociāciju |
| 9.A | Reglamentētās profesijas veselības aprūpes jomā | Reglamentēto profesiju pasākumi saskaņā ar Ministru kabineta 2017. gada 7.augusta rīkojumu Nr. 394 “Par konceptuālo ziņojumu "Par veselības aprūpes sistēmas reformu", tostarp izmaiņas māsu profesijā: jaunas profesionālās kvalifikācijas prasības, izmaiņas šobrīd pastāvošajā sertifikācijas kārtībā, u.c. Māsu (vispārējās aprūpes māsu) profesijas reformas mērķis ir atteikties no māsu specialitātēm un sertifikācijas, paplašinot māsas profesionālo kompetenču loku, lai celtu māsu profesijas prestižu, nodrošinātu māsu konkurētspēju darba tirgū, kā rezultātā tiktu samazināts reglamentēto profesiju skaits ārstniecības jomā. | Veselības ministrija |
| 9.B | Reglamentētās profesijas veselības aprūpes jomā | Lai veicinātu profesionālās kvalifikācijas atzīšanu diasporas pārstāvjiem, tiks stiprināta sadarbība starp institūcijām, kas izdod profesionālās kvalifikācijas atzīšanas apliecības reglamentētajās profesijās veselības aprūpes jomā un Latviešu ārstu un zobārstu apvienību, * veicot informācijas apmaiņu,
* nodrošinot un paplašinot iespējas piekļūt korektai informācijai tiešsaistē par profesionālās kvalifikācijas atzīšanas kārtību un procedūrām Latvijā,
* izplatot kontaktinformāciju,
* abpusēji konsultējoties par profesionālās kvalifikācijas atzīšanas pretendentu – diasporas pārstāvju iegūtās kvalifikācijas atbilstību prasībām Latvijā.
 | Veselības inspekcija, Latvijas Ārstu biedrība, Latvijas Ārstniecības personu profesionālo organizāciju savienība, Latvijas Māsu asociācija, Latviešu Ārstu un zobārstu apvienība, Eiropas Latviešu apvienība, Veselības ministrija |
| 10. | Reglamentētās profesijas izglītības jomā | Kompleksa programma attiecībā uz pedagoga profesiju, kuras ietvaros tiek pilnveidotas pedagogu kvalifikācijas iegūšanas studiju programmas, kā arī profesionālās darbības noteikumi.Pedagogu izglītības jaunveides konsultatīvā padome darbojas atbilstoši Ministru kabineta 2018. gada 9. janvāra noteikumu Nr. 27.  Darbības programmas „Izaugsme un nodarbinātība” 8.2.1. specifiskā atbalsta mērķa „Samazināt studiju programmu fragmentāciju un stiprināt resursu koplietošanu” pirmās un otrās projektu iesniegumu atlases kārtas īstenošanas noteikumi 2.5. apakšpunktu, Ministru kabineta 2018.gada 9.janvāra noteikumu Nr. 25 “Darbības programmas "Izaugsme un nodarbinātība" 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās" pirmās, otrās un trešās projektu iesniegumu atlases kārtas īstenošanas noteikumi” 2.8. apakšpunktu, Ministru kabineta 2018.gada 9. janvāra noteikumu Nr. 26 “Darbības programmas "Izaugsme un nodarbinātība" 8.2.3. specifiskā atbalsta mērķa "Nodrošināt labāku pārvaldību augstākās izglītības institūcijās" īstenošanas noteikumi” 2.9.apakšpunktu | Izglītības un zinātnes ministrija |
| 11. | Reglamentētās profesijas ciltsdarba jomā | Saskaņā ar Ministru kabineta 2019. gada 12. marta noteikumu Nr. 116 “Prasības personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju” anotāciju tiks izvērtēta nepieciešamība sagatavot priekšlikumus grozījumiem noteikumos Nr.460 par reglamentēto profesiju specialitātēm ciltsdarba jomā. Ja būs nepieciešams precizēt noteikumus Nr.460, Zemkopības ministrija līdz 2019. gada 31.decembrim sagatavos priekšlikumus grozījumiem noteikumos Nr.460 un iesniegs tos Izglītības un zinātnes ministrijai. | Zemkopības ministrija |
| 12. | Reglamentētās profesijas sporta jomā | Pilnveidot sporta speciālistu profesijas reglamentācijas kārtību, profesionālajai kvalifikācijai izvirzītās prasības saskaņā ar izstrādāto Ministru kabineta noteikumu projektu “Noteikumi par sporta speciālistu sertifikācijas kārtību un sporta speciālistam noteiktajām prasībām”, kas nodots sabiedriskajai apspriešanai, publicējot vietnē https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/3340-noteikumi-par-sporta-specialistu-sertifikacijas-kartibu-un-sporta-specialistam-noteiktajam-prasibam | Izglītības un zinātnes ministrija |
| 13.  | Visas reglamentētās profesijas | Nodrošina to, ka ietekmes uz diasporu izvērtējums tiek iekļauts normatīvo aktu sākotnējās ietekmes novērtējuma ziņojumā (anotācijā) gadījumos, ja normatīvo aktu saturs attiecas uz profesionālās darbības reglamentāciju saskaņā ar Diasporas likuma 14. panta 4.punktu. | Ekonomikas ministrija, Izglītības un zinātnes ministrija, Vides aizsardzības un reģionālās attīstības ministrija, Iekšlietu ministrija, Veselības ministrija |